Paris is des ibaragende politische, wirtschaftliche und aa kulturelle Zentrum vo Frankreich und sei grässta Vakeasknotenpunkt (mit drei Flughäfn und sechs Kopfbahnhäf). De wichtigstn Bahnvabindunga san de Fernstreckn zua de andan Großstädt vo Frankreich Marseille, Lyon, Bordeaux, Toulouse, Straßburg und Rennes, de zum Tei mit TGV-Zig befahrn wern. Außadem gejltn de Streckan vom Eurostar noch London und Brüssel ois wichtige europäische Vabindunga. De Flughäfn Charles-de-Gaulle und Orly liegn am Rand vom Ballungsgebiet Île-de-France.